# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## AE lock

Όταν η αντίθεση ανάμεσα στο θέμα και το φόντο είναι υψηλή, όπως όταν τραβάτε ένα θέμα με οπίσθιο φωτισμό ή ένα θέμα κοντά σε παράθυρο, μετρήστε το φως σε σημείο όπου το θέμα εμφανίζεται να έχει την ενδεδειγμένη φωτεινότητα και κλειδώστε την έκθεση πριν τη λήψη. Για να μειώσετε τη φωτεινότητα του θέματος, μετρήστε το φως σε ένα σημείο που είναι πιο φωτεινό από ό,τι το θέμα και κλειδώστε την έκθεση ολόκληρης της οθόνης. Για να αυξήσετε τη φωτεινότητα του θέματος, μετρήστε το φως σε ένα σημείο που είναι πιο σκοτεινό από ό,τι το θέμα και κλειδώστε την έκθεση ολόκληρης της οθόνης.

1. Προσαρμόστε την εστίαση στο σημείο στο οποίο έχει ρυθμιστεί η έκθεση.
2. Γυρίστε το μοχλό AF/MF/AEL στη θέση AEL και μετά πατήστε το κουμπί AEL.

   Η έκθεση κλειδώνει και η ένδειξη (AE lock) φωτίζεται.
3. Συνεχίστε να πατάτε το κουμπί AEL και εστιάστε σε ένα θέμα. Μετά, βγάλτε τη φωτογραφία.
   - Συνεχίστε να κρατάτε πατημένο το κουμπί AEL ενώ βγάζετε μια φωτογραφία, αν θέλετε να συνεχίσετε να βγάζετε φωτογραφίες με την έκθεση που έχετε ορίσει. Απελευθερώστε το κουμπί για να μηδενίσετε την έκθεση.

#### Συμβουλή

- Αν επιλέξετε τη λειτουργία [AEL toggle] από το [Custom Key Settings], μπορείτε να κλειδώσετε την έκθεση χωρίς να κρατάτε πατημένο το κουμπί AEL.

Μετάβαση στην κορυφή της σελίδας