# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## Εισαγωγή εικόνων στον υπολογιστή

Το «PlayMemories Home» σάς επιτρέπει να εισάγετε εικόνες. Για λεπτομέρειες σχετικά με τις λειτουργίες του «PlayMemories Home», ανατρέξτε στη Βοήθεια του «PlayMemories Home».

#### Μεταφέρετε εικόνες στον υπολογιστή χωρίς να χρησιμοποιήσετε το «PlayMemories Home» (για Windows)

Όταν εμφανιστεί το AutoPlay Wizard μετά τη σύνδεση μέσω USB ενός υπολογιστή με το προϊόν, πατήστε [Open folder to view files] → [OK] → [DCIM] ή [MP_ROOT]. Στη συνέχεια, αντιγράψτε τις εικόνες που θέλετε στον υπολογιστή.

- Αν εμφανιστεί το Device Stage σε υπολογιστή Windows 7 ή Windows 8, κάντε διπλό κλικ στο [Browse Files] → εικονίδιο μέσου → φάκελο στον οποίο είναι αποθηκευμένες οι εικόνες που θέλετε να εισαγάγετε.

#### Μεταφέρετε εικόνες στον υπολογιστή χωρίς να χρησιμοποιήσετε το «PlayMemories Home» (για Mac)

Συνδέστε το προϊόν στον υπολογιστή Mac. Κάντε διπλό κλικ στο νέο εικονίδιο που εμφανίζεται στην επιφάνεια εργασίας → φάκελο στον οποίο είναι αποθηκευμένη η εικόνα που θέλετε να εισαγάγετε. Στη συνέχεια, κάντε μεταφορά και απόθεση του αρχείου εικόνας στο εικονίδιο σκληρού δίσκου.

#### Σημείωση

- Για λειτουργίες όπως η μεταφορά ταινιών AVCHD στον υπολογιστή, χρησιμοποιήστε το «PlayMemories Home».
- Μην επεξεργαστείτε αρχεία ταινιών AVCHD/φακέλους από τον συνδεδεμένο υπολογιστή. Τα αρχεία ταινιών μπορεί να καταστραφούν ή να μην είναι δυνατή η αναπαραγωγή τους. Μη διαγράφετε ή αντιγράφετε ταινίες AVCHD στην κάρτα μνήμης από τον υπολογιστή. Η Sony δεν φέρει ευθύνη για προβλήματα που προκύπτουν από τέτοιου είδους λειτουργίες μέσω του υπολογιστή.

Μετάβαση στην κορυφή της σελίδας