# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## Προφυλάξεις

### Δημιουργία αντιγράφων ασφαλείας καρτών μνημών

Τα δεδομένα ενδέχεται να είναι κατεστραμμένα στις ακόλουθες περιπτώσεις. Φροντίστε να δημιουργείτε αντίγραφα ασφαλείας των δεδομένων για προστασία.

- Όταν αφαιρείται η κάρτα μνήμης ή το προϊόν απενεργοποιείται στη διάρκεια μιας λειτουργίας ανάγνωσης ή εγγραφής.
- Όταν η κάρτα μνήμης χρησιμοποιείται σε τοποθεσίες που υπόκεινται σε στατικό ηλεκτρισμό ή ηλεκτρικό θόρυβο.

### Δημιουργία αρχείου βάσης δεδομένων εικόνων

Εάν εισαγάγετε στο προϊόν κάρτα μνήμης που δεν περιέχει αρχείο βάσης δεδομένων εικόνων και το ενεργοποιήσετε, το προϊόν δημιουργεί αυτόματα ένα αρχείο βάσης δεδομένων εικόνων, χρησιμοποιώντας μέρος της χωρητικότητας της κάρτας μνήμης. Το χρονικό διάστημα για τη διαδικασία αυτή μπορεί να είναι μεγάλο, ενώ δεν μπορείτε να χρησιμοποιήσετε το προϊόν μέχρι να ολοκληρωθεί.
Εάν παρουσιαστεί σφάλμα με το αρχείο βάσης δεδομένων, εξαγάγετε όλες τις εικόνες στον υπολογιστή σας χρησιμοποιώντας το «PlayMemories Home» και, στη συνέχεια, κάντε διαμόρφωση της κάρτας μνήμης μέσω του προϊόντος.

### Μη χρησιμοποιείτε/ αποθηκεύετε το προϊόν στις ακόλουθες τοποθεσίες

- Σε εξαιρετικά ζεστό, κρύο ή υγρό χώρο
  Σε χώρους όπως σε αυτοκίνητο σταθμευμένο στον ήλιο, το σώμα της φωτογραφικής μηχανής μπορεί να παραμορφωθεί και αυτό μπορεί να προκαλέσει δυσλειτουργία.
- Αποθήκευση υπό άμεση ηλιακή ακτινοβολία ή κοντά σε θερμαντικό σώμα
  Το σώμα της φωτ. μηχανής μπορεί να αποχρωματιστεί ή να παραμμορφωθεί, και αυτό μπορεί να προκαλέσει δυσλειτουργία.
- Σε μια τοποθεσία που υπόκειται σε έντονες δονήσεις
- Κοντά σε ισχυρό μαγνητικό πεδίο
- Σε χώρο με άμμο ή σκόνη
  Προσέχετε να μην επιτρέπετε την είσοδο άμμου ή σκόνης στο προϊόν. Αυτό μπορεί να προκαλέσει δυσλειτουργία του προϊόντος, και σε ορισμένες περιπτώσεις, αυτή η δυσλειτουργία δεν επιδιορθώνεται.

### Σχετικά με τις θερμοκρασίες λειτουργίας

Το προϊόν σας έχει σχεδιαστεί για χρήση υπό τις θερμοκρασίες μεταξύ 0 °C και 40 °C (32 °F και 104 °F). Η λήψη σε εξαιρετικά κρύους ή ζεστούς χώρους που υπερβαίνουν αυτό το εύρος δεν συνιστάται.

### Σχετικά με τη συμπύκνωση υγρασίας

- Εάν το προϊόν μεταφερθεί απευθείας από κρύο σε ζεστό χώρο, ενδέχεται να υπάρξει συμπύκνωση υγρασίας μέσα ή έξω από το προϊόν. Αυτή η συμπύκνωση υγρασίας μπορεί να προκαλέσει δυσλειτουργία του προϊόντος.
- Εάν σημειωθεί συμπύκνωση υγρασίας, απενεργοποιήστε το προϊόν και περιμένετε περίπου μία ώρα μέχρι να εξατμιστεί η υγρασία. Έχετε υπόψη ότι εάν επιχειρήσετε να βγάλετε φωτογραφία ενώ υπάρχει υγρασία εντός του φακού, οι φωτογραφίες δεν θα είναι καθαρές.

### Σχετικά με τις διαθέσιμες λειτουργίες του προϊόντος

Το παρόν εγχειρίδιο περιγράφει τις λειτουργίες των συσκευών με συμβατότητα με το 1080 60i και το 1080 50i. Για να δείτε εάν αυτό το προϊόν είναι συσκευή συμβατή με το 1080 60i ή το 1080 50i, αναζητήστε τις εξής ενδείξεις στο κάτω μέρος του προϊόντος.

- Συσκευή συμβατή με 1080/60i: 60i
- Συσκευή συμβατή με 1080/50i: 50i

### Παρατηρήσεις για όταν επιβαίνετε σε αεροπλάνο

- Σε αεροπλάνο, θέστε το [Airplane Mode] στο [On].

### Συμβατότητα δεδομένων εικόνας

Αυτό το προϊόν συμμορφώνεται με το παγκόσμιο πρότυπο DCF (Design rule for Camera File system) που έχει θεσπιστεί από την JEITA (Japan Electronics and Information Technology Industries Association).

- Δεν παρέχονται εγγυήσεις για την αναπαραγωγή εικόνων που έχουν εγγραφεί με αυτό το προϊόν σε άλλον εξοπλισμό, καθώς και για την αναπαραγωγή εικόνων που έχουν εγγραφεί ή επεξεργαστεί με άλλον εξοπλισμό σε αυτό το προϊόν.

### Σημειώσεις για την αναπαραγωγή ταινιών σε άλλες συσκευές

- Σε αυτό το προϊόν χρησιμοποιείται το MPEG-4 AVC/H.264 High Profile για εγγραφή φορμά AVCHD. Για το λόγο αυτό, οι ταινίες που εγγράφονται σε φορμά AVCHD σε αυτό το προϊόν δεν μπορούν να αναπαραχθούν από τις ακόλουθες συσκευές.
  - Άλλες συσκευές συμβατές με το φορμά AVCHD που δεν υποστηρίζει το High Profile
  - Συσκευές που δεν είναι συμβατές με το φορμά AVCHD

  Σε αυτό το προϊόν χρησιμοποιείται επίσης το MPEG-4 AVC/H.264 Main Profile για εγγραφή φορμά MP4. Για το λόγο αυτό, να αναπαράγετε ταινίες που εγγράφονται σε φορμά MP σε αυτό το προϊόν σε υποστηριζόμενες συσκευές MPEG-4 AVC/H.264.

- Δίσκοι εγγεγραμμένοι με ποιότητα εικόνας HD (υψηλή ανάλυση) μπορούν να αναπαραχθούν μόνο σε συσκευές συμβατές με το φορμά AVCHD.
  Συσκευές αναπαραγωγής ή εγγραφής DVD δεν αναπαράγουν δίσκους ποιότητας εικόνας HD, καθώς δεν είναι συμβατές με το φορμά AVCHD. Επίσης, συσκευές αναπαραγωγής ή εγγραφής DVD μπορεί να αδυνατούν να εξάγουν δίσκους ποιότητας εικόνας HD, που έχουν εγγραφεί χρησιμοποιοώντας το φορμά AVCHD.

### Σχετικά με την οθόνη και τους φακούς

- Η οθόνη κατασκευάζονται με χρήση τεχνολογίας εξαιρετικά υψηλής ακρίβειας, έτσι ώστε το 99,99 % των pixel να είναι ικανά για αποτελεσματική χρήση. Ωστόσο, ενδέχεται να εμφανίζονται σταθερά μικροσκοπικές μαύρες κουκκίδες ή/και φωτεινές κουκκίδες (λευκού, κόκκινου, μπλε ή πράσινου χρώματος) στην οθόνη. Αυτές οι κουκκίδες είναι ένα φυσιολογικό αποτέλεσμα της διαδικασίας κατασκευής και δεν επηρεάζουν τις εικόνες με οποιονδήποτε τρόπο.
- Έκθεση της οθόνης ή του φακού σε άμεση ηλιακιή ακτινοβολία για μεγάλα χρονικά διαστήματα μπορεί να προκαλέσει δυσλειτουργία. Να είστε προσεχτικοί όταν τοποθετείτε το προϊόν κοντά σε παράθυρο ή σε εξωτερικούς χώρους.
- Μην ασκείτε πίεση στην οθόνη. Η οθόνη μπορεί να αποχρωματιστεί και αυτό να προκαλέσει δυσλειτουργία.
- Οι εικόνες μπορεί να εμφανίζονται με καθυστέρηση στην οθόνη όταν ο χώρος είναι κρύος. Δεν πρόκειται για δυσλειτουργία.
- Εάν η οθόνη φέρει σταγόνες νερού ή άλλων υγρών επάνω της, σκουπίστε την με ένα μαλακό πανί. Εάν η οθόνη παραμένει υγρή, η επιφάνεια της οθόνης μπορεί να αλλάξει ή να υποβαθμιστεί. Αυτό μπορεί να προκαλέσει δυσλειτουργία.
- Επίσης, η οθόνη μπορεί αρχικά να είναι σκοτεινότερη από το σύνηθες.
- Φροντίστε να μη χτυπήσετε τον φακό ή να του ασκήσετε πίεση.

### Παρατηρήσεις για την απόρριψη ή μεταβίβαση αυτού του προϊόντος σε άλλους

- Εκτελέστε το [Setting Reset] για να επαναφέρετε όλες τις ρυθμίσεις.
- Διαγράψτε όλα πρόσωπα που είναι εγγεγραμμένα σε αυτό το προϊόν.

Μετάβαση στην κορυφή της σελίδας