# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## Creative Style

Σας επιτρέπει να επιλέξετε την επιθυμητή επεξεργασία εικόνας. Μπορείτε να ρυθμίσετε την έκθεση (ταχύτητα κλείστρου και διάφραγμα) όπως επιθυμείτε με το [Creative Style], σε αντίθεση με το [Scene Selection] όπου η έκθεση ρυθμίζεται από την ίδια τη μηχανή.

1. MENU → (Camera Settings) → [Creative Style] → επιθυμητή ρύθμιση.

#### Λεπτομέρειες στοιχείου μενού

Standard (προεπιλεγμένη ρύθμιση):
  Για τη λήψη διάφορων σκηνών με έντονη διαβάθμιση και όμορφα χρώματα.

Vivid:
  Ο κορεσμός και η αντίθεση τονίζονται για τη λήψη εντυπωσιακών εικόνων γεμάτων χρώματα και θεμάτων όπως λουλούδια, βλάστηση, ουρανός ή ωκεανός.

Neutral:
  Ο κορεσμός και η ευκρίνεια μειώνονται για τη λήψη εικόνων με πιο μουντούς τόνους. Είναι επίσης ιδανικό για την απαθανάτιση εικόνων που θα επεξεργαστούν σε υπολογιστή.

Clear:
  Για λήψη εικόνων με καθαρούς τόνους όπου τονίζεται η ευκρίνεια των χρωμάτων. Είναι ιδανικό για την απαθανάτιση πηγών εκπομπής φωτός.

Deep:
  Για λήψη εικόνων με βαθιά και συμπαγή χρώματα. Είναι ιδανικό για την απαθανάτιση της έντονης παρουσίας του θέματος.

Light:
  Για λήψη εικόνων με φωτεινά και απλά χρώματα. Είναι ιδανικό για την απαθανάτιση χώρων με ζωηρό φωτισμό.

Portrait:
  Για φωτογράφιση του χρώματος του δέρματος σε απαλούς τόνους. Είναι ιδανικό για τη φωτογράφιση πορτραίτων.

Landscape:
  Ο κορεσμός, η αντίθεση και η ευκρίνεια αυξάνονται για τη λήψη εικόνων με ζωηρά και τονισμένα χρώματα. Τονίζονται περισσότερο και τα μακρινά τοπία.

Sunset:
  Απαθανατίζει τέλεια το κόκκινο του ηλιοβασιλέματος.

Night Scene:
  Η αντίθεση μειώνεται για την αναπαραγωγή νυκτερινών σκηνών.

Autumn leaves:
  Για τη φωτογράφιση φθινοπωρινών σκηνών, όπου τονίζεται ιδιαίτερα το κόκκινο και κίτρινο χρώμα των φύλλων.

Black & White:
  Για τη λήψη ασπρόμαυρων φωτογραφιών.

Sepia:
  Για τη λήψη φωτογραφιών σε τόνους σέπια.

#### Για να ρυθμίσετε τα [Contrast], [Saturation] και [Sharpness]

Τα [Contrast], [Saturation] και [Sharpness] μπορούν να ρυθμιστούν για κάθε στοιχείο του [Creative Style].

Επιλέξτε ένα στοιχείο που θέλετε να ορίσετε πατώντας τη δεξιά/αριστερή πλευρά του τροχού ελέγχου. Έπειτα επιλέξτε μια τιμή χρησιμοποιώντας την πάνω/κάτω πλευρά του τροχού ελέγχου.

Contrast:
Όσο υψηλότερη είναι η τιμή που επιλέχθηκε, τόσο πιο πολύ τονίζεται η διαφορά φωτός και σκιάς και τόσο μεγαλύτερο είναι το εφέ στην εικόνα.

Saturation:
Όσο μεγαλύτερη είναι η τιμή που επιλέχθηκε, τόσο πιο ζωηρό θα είναι το χρώμα. Όταν επιλεγεί μικρότερη τιμή, το χρώμα της εικόνας περιορίζεται και γίνεται πιο μουντό.

Sharpness:
Ρυθμίζει την ευκρίνεια. Όσο υψηλότερη είναι η τιμή που επιλέχθηκε, τόσο πιο πολύ τονίζονται τα περιγράμματα και όσο πιο μικρή είναι η τιμή που επιλέχθηκε, τόσο πιο πολύ σβήνουν τα περιγράμματα.

#### Καταγραφή προτιμώμενων ρυθμίσεων (Πλαίσιο στυλ)

Επιλέξτε το πλαίσιο με τα έξι στυλ (τα πλαίσια με τους αριθμούς στην αριστερή πλευρά ()) για να καταχωρίσετε τις προτιμώμενες ρυθμίσεις. Στη συνέχεια, επιλέξτε τις επιθυμητές ρυθμίσεις χρησιμοποιώντας τη δεξιά πλευρά του τροχού ελέγχου.
Μπορείτε να χρησιμοποιήσετε το ίδιο στυλ με ελαφρώς διαφοροποιημένες ρυθμίσεις.

#### Σημείωση

- Το [Standard] επιλέγεται όταν χρησιμοποιείτε τις ακόλουθες λειτουργίες:
  - [Intelligent Auto]
  - [Superior Auto]
  - [Scene Selection]
  - [Picture Effect]
- Όταν το [Creative Style] οριστεί σε [Black & White] ή [Sepia], το [Saturation] δεν μπορεί να ρυθμιστεί.

Μετάβαση στην κορυφή της σελίδας