# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## Κάρτα μνήμης

Ενδείξεις τύπου κάρτας στον Οδηγό βοήθειας

Μέσο «Memory Stick PRO Duo»
(μέσο «Memory Stick XC-HG Duo»/μέσο «Memory Stick PRO Duo»/μέσο «Memory Stick PRO-HG Duo»)

Κάρτα SD
(κάρτα μνήμης SD/κάρτα μνήμης SDHC/κάρτα μνήμης SDXC)

- Τα μέσα «Memory Stick PRO Duo», «Memory Stick XC-HG Duo» και οι κάρτες SD χωρητικότητας έως και 64 GB έχουν ελεχθεί και αποδειχθεί συμβατά με αυτό το προϊόν.
- Κατά την εγγραφή ταινιών, συνιστάται η χρήση των ακόλουθων καρτών μνήμης:
  - (Mark2) (μέσο «Memory Stick PRO Duo» (Mark2))
  - (μέσο «Memory Stick XC-HG Duo» (Mark2))
  - (μέσο «Memory Stick PRO-HG Duo»)
  - Κάρτα SD κλάσης 4 ή ταχύτερη

#### Σημείωση

- Όταν χρησιμοποιείτε μια κάρτα μνήμης με αυτό το προϊόν για πρώτη φορά, συνιστάται να μορφοποιείτε την κάρτα χρησιμοποιώντας το προϊόν για σταθερή απόδοση της κάρτας μνήμης πριν τη λήψη.
  Λάβετε υπόψη σας ότι η διαμόρφωση διαγράφει μόνιμα όλα τα δεδομένα στην κάρτα μνήμης και δεν υπάρχει δυνατότητα ανάκτησής τους. Αποθηκεύστε σημαντικά δεδομένα σε κάποιον υπολογιστή κ.λπ.
- Αν λαμβάνετε και διαγράφετε επανειλημμένα εικόνες για μεγάλο διάστημα, μπορεί να προκύψει κατακερματισμός των δεδομένων σε ένα αρχείο της κάρτας μνήμης και η εγγραφή της ταινίας μπορεί να διακοπεί στη μέση της λήψης. Αν συμβεί κάτι τέτοιο, αποθηκεύστε τις εικόνες σας σε έναν υπολογιστή ή άλλο μέσο αποθήκευσης και εκτελέστε [Format].
- Η λειτουργία μιας κάρτας μνήμης που έχει μορφοποιηθεί σε υπολογιστή με το προϊόν δεν είναι εγγυημένη.
- Οι ταχύτητες ανάγνωσης/εγγραφής δεδομένων διαφέρουν ανάλογα με το συνδυασμό της κάρτας μνήμης και του χρησιμοποιούμενου εξοπλισμού.
- Συνιστούμε να δημιουργείτε αντίγραφα ασφαλείας των σημαντικών δεδομένων, π.χ. στον σκληρό δίσκο ενός υπολογιστή.
- Μην επικολλάτε ετικέτες στην κάρτα μνήμης ή στον προσαρμογέα κάρτας μνήμης.
- Μην αγγίζετε το τμήμα του ακροδέκτη της κάρτας μνήμης με το χέρι σας ή με μεταλλικά αντικείμενα.
- Μην χτυπάτε, λυγίζετε ή ρίχνετε κάτω την κάρτα μνήμης.
- Μην αποσυναρμολογείτε ή τροποποιείτε την κάρτα μνήμης.
- Μην εκθέτετε την κάρτα μνήμης σε νερό.
- Μην αφήνετε μικρά παιδιά να προσεγγίζουν την κάρτα μνήμης. Μπορεί κατά λάθος να την καταπιούν.
- Η κάρτα μνήμης μπορεί να είναι ζεστή μετά από παρατεταμένη χρήση. Προσέχετε κατά το χειρισμό της.
- Μην εισαγάγετε μια κάρτα μνήμης που δεν ταιριάζει στην υποδοχή της κάρτας μνήμης. Η ενέργεια αυτή θα προκαλέσει δυσλειτουργία.
- Μη χρησιμοποιείτε ή αποθηκεύετε την κάρτα μνήμης υπό τις ακόλουθες συνθήκες:
  - Μέρη με υψηλές θερμοκρασίες, όπως είναι ένα αυτοκίνητο σταθμευμένο στον ήλιο.
  - Μέρη εκτεθειμένα στο άμεσο ηλιακό φως.
  - Μέρη με υγρασία ή μέρη όπου υπάρχουν διαβρωτικές ουσίες.
- Η εισαγωγή ή αναπαραγωγή εικόνων που είναι εγγεγραμμένες σε μέσο «Memory Stick XC-HG Duo» ή κάρτα μνήμης SDXC δεν είναι δυνατή σε υπολογιστές ή συσκευές ήχου και εικόνας που δεν είναι συμβατές με το σύστημα αρχείων exFAT, όταν συνδέονται με καλώδιο micro USB. Βεβαιωθείτε ότι η συσκευή είναι συμβατή με το σύστημα αρχείων exFAT πριν τη συνδέσετε με το προϊόν. Εάν συνδέσετε το προϊόν με μη συμβατή συσκευή, μπορεί να σας ζητηθεί να κάνετε διαμόρφωση της κάρτας. Μην κάνετε ποτέ διαμόρφωση της κάρτας γι' αυτό το λόγο, διότι έτσι θα διαγραφούν όλα τα δεδομένα της κάρτας. (exFAT είναι το σύστημα αρχείων που χρησιμοποιείται στο μέσο «Memory Stick XC-HG Duo» και τις κάρτες μνήμης SDXC).

### Μέσο «Memory Stick»

Οι τύποι μέσων «Memory Stick» που μπορούν να χρησιμοποιηθούν με το προϊόν είναι οι εξής. Ωστόσο, δεν παρέχονται εγγυήσεις σωστής λειτουργίας για όλες τις λειτουργίες των μέσων «Memory Stick».

- Μέσο «Memory Stick PRO Duo»: *1*2*3
- Μέσο «Memory Stick PRO-HG Duo»: *1*2
- Μέσο «Memory Stick XC-HG Duo»: *1*2

*1Αυτό το «Memory Stick» είναι εξοπλισμένο με μια λειτουργία MagicGate. Το MagicGate είναι μια τεχνολογία προστασίας πνευματικών δικαιωμάτων που χρησιμοποιεί τεχνολογία κρυπτογράφησης. Η εγγραφή/αναπαραγωγή δεδομένων για την οποία απαιτούνται λειτουργίες MagicGate δεν μπορεί να εκτελεστεί σε αυτό το προϊόν.

*2Υποστηρίζεται η μετάδοση δεδομένων υψηλής ταχύτητας με χρήση παράλληλης διασύνδεσης.

*3Κατά την εγγραφή ταινιών, μόνο τα μέσα που φέρουν το σήμα Mark2 μπορούν να χρησιμοποιηθούν.

### Σημειώσεις για τη χρήση του μέσου «Memory Stick Micro» (πωλείται χωριστά)

- Αυτό το προϊόν είναι συμβατό με το μέσο «Memory Stick Micro» («Μ2»). Το «Μ2» είναι συντομογραφία του μέσου «Memory Stick Micro».
- Για να χρησιμοποιήσετε ένα μέσο «Memory Stick Micro» με αυτό το προϊόν, φροντίστε να εισαγάγετε το μέσο «Memory Stick Micro» σε έναν προσαρμογέα «Μ2» μεγέθους Duo. Αν εισαγάγετε ένα μέσο «Memory Stick Micro» στο προϊόν χωρίς να χρησιμοποιήσετε προσαρμογέα «Μ2» μεγέθους Duo, ενδεχομένως να μην μπορέσετε να το αφαιρέσετε από το προϊόν.
- Μην αφήνετε μικρά παιδιά να προσεγγίζουν το μέσο «Memory Stick Micro». Μπορεί κατά λάθος να την καταπιούν.

Μετάβαση στην κορυφή της σελίδας