# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## Προβολή εικόνων σε τηλεόραση HD

Για να δείτε εικόνες που είναι αποθηκευμένες σε αυτό το προϊόν χρησιμοποιώντας τηλεόραση, απαιτούνται καλώδιο HDMI (πωλούνται χωριστά) και τηλεόραση HD εξοπλισμένη με υποδοχή HDMI.

1. Απενεργοποιήστε τη συσκευή και την τηλεόραση.
2. Συνδέστε την υποδοχή HDMI αυτής της συσκευής με την υποδοχή HDMI της τηλεόρασης χρησιμοποιώντας καλώδιο HDMI (πωλείται χωριστά).

3. Ενεργοποιήστε την τηλεόραση και ρυθμίστε την είσοδο.
4. Ενεργοποιήστε τη συσκευή και πατήστε το κουμπί (Αναπαραγωγή) για να επιλέξετε τη λειτουργία αναπαραγωγής.
   Οι φωτογραφίες που έχουν τραβηχτεί με τη συσκευή εμφανίζονται στην οθόνη της τηλεόρασης.

#### Συμβουλή

- Αυτό το προϊόν είναι συμβατό με το πρότυπο «PhotoTV HD». Αν συνδέσετε συσκευές Sony συμβατές με το πρότυπο PhotoTV HD χρησιμοποιώντας καλώδιο HDMI (πωλείται χωριστά), η τηλεόραση ρυθμίζεται σε ποιότητα εικόνας που είναι κατάλληλη για προβολή στατικών εικόνων και σας επιτρέπει να απολαύσετε πλήθος φωτογραφιών άριστης ποιότητας.
- Το πρότυπο «PhotoTV HD» επιτρέπει την εμφάνιση εξαιρετικά λεπτομερών εικόνων που θυμίζουν φωτογραφία, με εξαιρετικά απαλές υφές και χρώματα.
- Για λεπτομέρειες, ανατρέξτε στις οδηγίες χρήσης που παρέχονται μαζί με τη συμβατή τηλεόραση.

#### Σημείωση

- Μην συνδέετε τη φωτογραφική μηχανή με άλλη συσκευή χρησιμοποιώντας τους ακροδέκτες εξόδου και στις δύο συσκευές. Η ενέργεια αυτή ενδέχεται να προκαλέσει δυσλειτουργία.
- Ορισμένες συσκευές ενδέχεται να μην λειτουργήσουν σωστά όταν συνδεθούν με αυτήν τη φωτογραφική μηχανή. Για παράδειγμα, μπορεί να μην παράγουν εικόνες βίντεο ή ήχο.
- Χρησιμοποιήστε καλώδιο HDMI® με το λογότυπο HDMI® ή ένα γνήσιο καλώδιο της Sony.
- Χρησιμοποιήστε ένα καλώδιο HDMI® που είναι συμβατό με την υποδοχή HDMI® της συσκευής και την υποδοχή HDMI® της τηλεόρασης.

Μετάβαση στην κορυφή της σελίδας