# Ψηφιακή φωτογραφική μηχανή με εναλλάξιμο φακό ILCE-7/ILCE-7R

## Σημειώσεις για το πακέτο μπαταριών

### Φόρτιση του πακέτου μπαταριών

- Φορτίστε το πακέτο μπαταριών (παρέχεται) πριν χρησιμοποιήσετε το προϊόν για πρώτη φορά.
- Το φορτισμένο πακέτο μπαταριών αποφορτίζεται σταδιακά, ακόμα κι εάν δεν το χρησιμοποιείτε. Να φορτίζετε το πακέτο μπαταριών κάθε φορά πριν τη χρήση του προϊόντος, έτσι ώστε να είστε πάντα έτοιμοι να βγάζετε φωτογραφίες.
- Μπορείτε να φορτίζετε το πακέτο μπαταριών ακόμα κι εάν δεν έχει αποφορτιστεί πλήρως. Μπορείτε να χρησιμοποιήσετε ένα μερικώς φορτισμένο πακέτο μπαταριών.
- Εάν αναβοσβήνει η λυχνία φόρτισης και η φόρτιση ακυρωθεί στα μισά, αφαιρέστε το πακέτο μπαταριών μία φορά και επανεισαγάγετέ το.
- Συνιστούμε να φορτίζετε το πακέτο μπαταριών σε θερμοκρασία περιβάλλοντος μεταξύ 10 °C έως 30 °C (50 °F έως 86 °F). Το πακέτο μπαταριών μπορεί να μην φορτίζει αποτελεσματικά σε θερμοκρασίες εκτός αυτού του εύρους.
- Όταν συνδέετε αυτό το προϊόν και φορητό υπολογιστή που δεν είναι συνδεδεμένος σε κάποια πηγή τροφοδοσίας, η φόρτιση της μπαταρίας του φορητού υπολογιστή ενδέχεται να μειωθεί. Μη φορτίζετε αυτό το προϊόν χρησιμοποιώντας τον φορητό υπολογιστή για μεγάλο χρονικό διάστημα.
- Μην ενεργοποιείτε/επανεκκινήτε υπολογιστή, αφυπνίζετε υπολογιστή από λειτουργία αναμονής ή απενεργοποιείτε υπολογιστή όσο αυτό το προϊόν είναι συνδεδεμένο στον υπολογιστή μέσω καλωδίου USB. Η ενέργεια αυτή ενδέχεται να προκαλέσει δυσλειτουργία στο προϊόν. Αποσυνδέστε το προϊόν και τον υπολογιστή προτού εκτελέσετε τις παραπάνω λειτουργίες.
- Δεν εγγυώμαστε τη φόρτιση εάν χρησιμοποιείτε υπολογιστή ιδιοκατασκευής ή με μετατροπές.

### Χρόνος φόρτισης (πλήρης φόρτιση)

Ο χρόνος φόρτισης μέσω του προσαρμογέα τροφοδοτικού AC (παρέχεται) είναι περίπου 310 λεπτά. Ο χρόνος φόρτισης που αναφέρεται παραπάνω ισχύει κατά τη φόρτιση ενός πλήρως εξαντλημένου πακέτου μπαταριών σε θερμοκρασία 25°C (77°F). Η φόρτιση μπορεί να διαρκέσει περισσότερο, ανάλογα με τις συνθήκες χρήσης και την περίπτωση.

### Αποτελεσματική χρήση του πακέτου μπαταριών

- Η απόδοση μπαταρίας μειώνεται σε περιβάλλοντα χαμηλής θερμοκρασίας. Επομένως σε κρύα μέρη, ο χρόνος λειτουργίας του πακέτου μπαταρίας είναι μικρότερος. Για να διασφαλίσετε πιο μακρόχρονη χρήση του πακέτου μπαταριών, συνιστούμε να τοποθετείτε το πακέτο μπαταριών στην τσέπη σας κοντά στο σώμα σας για να το προθερμαίνετε και να το τοποθετείτε στο προϊόν αμέσως προτού αρχίσετε να φωτογραφίζετε. Εάν υπάρχουν τυχόν μεταλλικά αντικείμενα όπως κλειδιά στην τσέπη σας, προσέξτε μην προκαλέσετε βραχυκύκλωμα.
- Το πακέτο μπαταριών θα εξαντληθεί γρήγορα εάν χρησιμοποιείτε το φλας ή το ζουμ συχνά.
- Συνιστούμε να έχετε προετοιμασμένα εφεδρικά πακέτα μπαταριών και να βγάζετε δοκιμαστικές φωτογραφίες πριν τραβήξετε την οριστική φωτογραφία.
- Μην εκθέτετε το πακέτο μπαταριών σε νερό. Το πακέτο μπαταριών δεν είναι αδιάβροχο.
- Μην αφήνετε το πακέτο μπαταριών σε εξαιρετικά ζεστά μέρη, όπως σε αυτοκίνητο ή σε άμεσο ηλιακό φως.
- Εάν ο ακροδέκτης της μπαταρίας είναι λερωμένος, μπορεί να μην είστε σε θέση να ενεργοποιήσετε το προϊόν ή το πακέτο μπαταριών μπορεί να μη φορτίζει σωστά. Σε αυτήν την περίπτωση, καθαρίστε την μπαταρία απομακρύνοντας απαλά τυχόν σκόνες με ένα απαλό πανάκι ή μπατονέτα.

### Ενδεικτική λυχνία υπολοίπου μπαταρίας

- Στην οθόνη εμφανίζεται η ένδειξη υπολοίπου μπαταρίας.

  A: Υψηλή στάθμη μπαταρίας

  B: Εξαντλημένη μπαταρία

- Απαιτείται περίπου ένα λεπτό να εμφανιστεί η σωστή ένδειξη υπόλοιπου μπαταρίας.
- Η σωστή ένδειξη υπολειπόμενης μπαταρίας μπορεί να μην εμφανίζεται υπό ορισμένες συνθήκες λειτουργίας ή περιβάλλοντος.
- Εάν δεν χρησιμοποιήσετε το προϊόν για κάποιο χρονικό διάστημα, ενώ είναι ενεργοποιημένο, το προϊόν απενεργοποιείται αυτόματα (λειτουργία αυτόματης απενεργοποίησης).
- Εάν ο χρόνος της υπολειπόμενης μπαταρίας δεν εμφανίζεται στην οθόνη, πατήστε το κουμπί DISP (ρύθμιση οθόνης) για να εμφανιστεί.

### Τρόπος αποθήκευσης του πακέτου μπαταριών

- Για να διατηρήσετε τη λειτουργία του πακέτου μπαταριών, να φορτίζετε το πακέτο μπαταριών κι έπειτα να το αποφορτίζετε πλήρως στο προϊόν τουλάχιστον μία φορά τον χρόνο, πριν το αποθηκεύσετε. Να αποθηκεύετε το πακέτο μπαταριών σε δροσερό και ξηρό χώρο.
- Για να χρησιμοποιήσετε το πακέτο μπαταριών ξανά, αφήστε το προϊόν σε λειτουργία αναπαραγωγής παρουσίασης έως ότου απενεργοποιηθεί.
- Για να μη λερωθεί ο ακροδέκτης, να αποφύγετε βραχυκυκλώματα κ.λπ., φροντίστε να μεταφέρετε ή αποθηκεύετε το πακέτο μπαταριών σε πλαστική σακούλα, για να το διατηρείτε προστατευμένο από μεταλλικά υλικά.

### Σχετικά με τη διάρκεια ζωής της μπαταρίας

- Η διάρκεια ζωής της μπαταρίας είναι περιορισμένη. Εάν χρησιμοποιείτε την ίδια μπαταρία επαναλαμβανόμενα ή χρησιμοποιείτε την ίδια μπαταρία για μεγάλο χρονικό διάστημα, η χωρητικότητά της σταδιακά μειώνεται. Εάν ο διαθέσιμος χρόνος της μπαταρίας μειωθεί σημαντικά, πιθανότατα θα πρέπει να αντικαταστήσετε το πακέτο μπαταριών με ένα νέο.
- Η διάρκεια ζωής της μπαταρίας διαφέρει ανάλογα με το πώς αποθηκεύεται το πακέτο μπαταριών και με τις συνθήκες λειτουργίας και το περιβάλλον στο οποίο χρησιμοποιείται κάθε πακέτο μπαταριών.

Μετάβαση στην κορυφή της σελίδας